Spordivõistlustega manipuleerimise vastu võitlemise kord
Lippude ja vimplite kandmise eeskiri
#000000
Reede õhtu Haapsalus oli juubeliregati ajaloo vääriline. Haapsallu kogunenud viie riigi purjetajad marssisid Veskiviigi sadamast puhkpilliorkestri saatel rongkäiguga klubide ja maade lippude lehvides Haapsalu Kuursaali laululava juurde, kus toimus ka regati pidulik avamine. Haapsalu linnapea Urmas Sukles oli purjetajaid tervitades siiralt rõõmus, et regatt taas sadamalinn Haapsalust alguse saab. Eesti Jahtklubide Liidu president Egon Elstein tänas rekordarvulist jahtide ja purjetajate hulka Muhu Väina regatil, kuid tema eriline tänu kuulus enam kui kolmekümnele välismaalt Eestisse juubeliregatile saabunud välisjahtide meeskondadele, sest nende kaudu leviv sõna meie väärika ajalooga regati kohta ongi siia nii suure hulga välismaalasi toonud. Kalevi Jahtklubi kommodoor Kalev Vapperil oli heameel näha läbi aegade rekordarvu , viitkümmend viit Kalevi Jahtklubi jahti selle aasta regatil. Esimesest regatist osavõtnutena innustasid tänaseid osavõtjaid Aime Kreis ja Ülo Vooglaid. „Olgu jälle austatud ja tervitatud MERI – meie suur ja armas õpetaja! Vägevat regatti! Mast maha!,“ lausus Ülo Vooglaid.
#000003
Vägeva regati alguseks oli aga laupäevane tuuleprognoos äärmiselt vilets, mis esimese etapi stardi suisa küsitavaks muutis. Peavõistlusjuht Andres Talts oli laupäevahommikusel kaptenite koosolekul siiski lootusrikas ja kogu laevastik suundus stardiootuses merele. Ilmataat tegi meeldiva üllatuse, sest keskpäeva paiku Haapsalu Veskiviigi sadamast Rohuküla lähistele suundudes oli sinises taevas säramas päike ja reibas 4-6 m/s puhuv lõunatuul rõõmustas purjetajaid. Kella kaheks pärastlõunal planeeritud start täpselt sellel ajal ka toimus ja esimesena suundusid Muhumaa suunas merele Folkboodid, keda sel aastal võistlemas kolmteist ja kelle hulgast Eesti tänavune meister selgub just Muhu Väina regati lõpuks.
#000004